|  |  |  |  |  |  |
| --- | --- | --- | --- | --- | --- |
|  |  | |  |  |  |
| Päivähoitoyksikkö / toimipiste  Py Havukka | | | Toimintakausi  2018-19 | | |
| Osoite  Elontie 35, 00660 Helsinki | | | | | |
| Puhelin  0931069804 | | | Sähköpostiosoite  pk.havukka@hel.fi | | |
| Päivämäärä jolloin esiopetuksen toimintasuunnitelma  on käsitelty ja hyväksytty  29.10.2018 | | Päiväkodin johtajan allekirjoitus ja nimenselvennys  Suvi Nieminen | | | |

|  |  |
| --- | --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)  Havukassa on yksi esiopetusryhmä kuluvalla toimintakaudella, metsäeskari Havuset. Ryhmässä on 14 lasta. Esiopetusaika on klo 9-13.  **Oppimisympäristöt**:  Pääasiallisena oppimisympäristönä on metsä. Tukikohtanamme on päiväkodin välittömässä läheisyydessä oleva pieni metsikkö, jossa vietämme aamupäiviä sekä iltapäivät. Käytössämme on koottava ja purettava kotateltta, jonka suojissa ruokailemme ja vietämme lepohetkeä satua kuunnellen. Ruoka haetaan päiväkodin keittiöstä. Käytössämme on oma ryhmätila, eteinen ja vessa Havukan sisätiloissa, jota on mahdollista käyttää hyväksi toiminnassa sekä haastavissa sääoloissa ja kylmänä vuodenaikana (ruokailut, varustehuolto).  Muita viikottaisia retkikohteitamme ovat Pakilan ala-asteen lähellä oleva metsikkö sekä Metsämörritoimintaan kuuluva Mörrimetsä Aulikin puiston läheisyydessä. Paloheinän, itä-Pakilan ja Maunulan metsät ovat myös kohteitamme. Lähiympäristön oppimisympäristöinä ovat myös Paloheinän ja Maunulan kirjastot sekä Maunulan liikuntasali, Pakilan ala-aste.  Helsingin kulttuuritarjonta rikastaa retkeilyämme. Syksyn 2018 aikana vierailemme ainakin Ratikkamuseossa, Lasten kaupungissa ja Silakkamarkkinoilla, Tekniikan museossa sekä Lasten liikennekaupungissa.  **Pedagogisen toiminnan kuvaus**:  Ryhmän aikuisten päivittäisenä työkaluna on lasten leikin ja toiminnan havainnointi. Lasten kanssa keskusteltaessa yhteisissä kokoontumisissa selviää heidän ajattelutapansa sekä kiinnostuksenkohteet. Toimintaa suunniteltaessa lapsi nähdään uteliaana ja aktiivisena toimijana, liikkuvana ja leikkivänä. Metsässä lapsen aistit valpastuvat ja koko keho on aktiivinen.Työskentelemme vaihdellen koko ryhmän kesken, pareittain sekä itsenäisesti, jolloin vuorovaitustaidot ja me-henki pääsevät kehittymään. Hyödynnämme luonnonmateriaaleja ja vaihtevaa maastoa toiminnassamme. Lapsia kannustetaan luoviin ratkaisuihin ja yhdessä toimimiseen. Ongelmanratkaisutaidot ja osallisuuden tunne ovat tärkeitä elementtejä terveen itsetunnon kehittymisessä.  Vuodenajat ja sää tuovat omat vaihtelunsa oppimisympäristöön.  Päivän runkona on ohjattu esiopetustoiminta, lasten vapaa leikki, ruokailu ja lepotauko. | |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön  suunnitteluun?)  Metsä toimintaympäristönä kannustaa monipuoliseen liikuntaan ja tutkimiseen. Valmiiden lelujen puuttuessa lapset luovat leikkivälineensä itse ja toimintaympäristö onkin sen vuoksi jatkuvasti muuttuva, lasten näköinen. Ryhmän toiminnan pedagogiset tavoitteet nousevat Helsingin esiopetussuunnitelman tavoitteista sekä Leops-keskustelujen pohjalta (joissa mukana syyskaudella lapsi vanhempineen).  Lapset saavat osallistua päivittäin yhteisen arjen suunnitteluun.  Lasten keskinäistä vuorovaikutusta ja erityisesti tunnetaitoja tuetaan monipuolisin menetelmin heti elokuusta toiminnan alettua (tarinat, draama, yhteistoiminta, lasten vahvuuksien esiin nostaminen- Huomaa Hyvä).  Itsestä huolehtiminen ja arjen taidot kehittyvät metsäryhmässä arjen askareissa; lapset osallistuvat teltan pystytykseen, ruuan kuljetukseen jne. Omista varusteista opetellaan pitämään huolta vaihtelevissa sääoloissa.  Metsämörriretkillämme viikoittain toteutuvat ympäristökasvatuksen ja eettisen ajattelun tavoitteet. Historiallis-yhteiskunnallinen orientaatio, teknologiakasvatus, turvallinen liikkuminen toteutuvat retkillämme Ratikkamuseoon, Tekniikan museoon, Lasten kaupunkiin sekä Liikennekaupunkiin. | |
| **Oppimiskokonaisuudet, teemat, projektit**  Lasten havainnointi ja päivittäiset keskustelut heidän kanssaan mahdollistavat lapsilähtöisen toiminnansuunnittelun. Yksilöiden erilaiset tavat oppia huomioidaan. Ryhmällemme on tyypillistä projektityöskentely. Aikuiset tulevat mukaan lasten aloittamiin projekteihin, joissa lapset ovat suunnittelijoina. Aikuisten tuomiin teemoihin lapset osallistuvat tuomalla esiin omia kiinnostuksen kohteitaan. Aikuisten vastuulla on huolehtia projekteissa ja työskentelyssä ylipäätään, että esiopetuksen opetussuunnitelman tavoitteet toteutuvat monipuolisesti. Kuluvan syksyn aikana teemojamme ovat mm. ystävyys sekä hyvät käytöstavat, liikennemerkit ja liikennevälineet. Metsämörriretkillä teemme aistiharjoitteita, matemaattista ajattelua ja ongelmanratkaisua kehittäviä tehtäviä, unohtamatta luonnon tarjoamaa estetiikkaa. Luonnossa oleilu mahdollistaa elinikäisen luontosuhteen kehittymisen. | |
| **Toiminnan dokumentointi ja arviointi**  Dokumentoimme toimintaamme lasten kanssa yhdessä valokuvaamalla, videoimalla. Lapset piirtävät retkistä ja tapahtumista eskarivihkoihinsa. Aikuiset kirjaavat havaintojaan.  Ipad otetaan käyttöön projekteissa. Lasten tekemiä kädentöitä ja haastatteluja laitamme ryhmätilaamme seinille. Laaja-alaisen osaamisen tavoitteet ovat kirjattuina esillä ryhmätilamme seinillä kaikkien nähtävillä valokuvien ja töiden vieressä.  Toimintaa arvioidaan tiimin kesken viikottain havaintojemme sekä lapsilta ja vanhemmilta saadun palautteen perusteella.  Sähköpostit vanhemmille selventävät toiminnan tavoitteita esiopetussuunnitelmaan peilaten. Toimintaa arvioidaan ja dokumentoidaan myös lasten Leops-keskustelujen yhteydessä.  Toimintaa arvioidaan myös koko talon palavereissa sekä opettajien ja lastenhoitajien pedagogisissa kokouksissa. | |
| **Huoltajien osallisuus**  Syksyn 2018 vanhemapainillassa vanhemmat osallistettiin laaja-alaisen osaamisen sisältöjen pohdintaan. Samalla heille kerrottiin ja valokuvien avulla näytettiin miten oppimisen tavoitteet toteutuvat metsäeskarissa.  Leops-keskustelut toteutetaan syys-lokakuussa, joissa sekä lapsi että vanhemmat mukana. Keväällä pidämme leops-päivitykset vanhempien kanssa.  Päivittäin vaihdamme ajatuksia tuonti-ja hakutilanteissa vanhempien kanssa.  Olemme toivottaneet vanhemmat tervetulleiksi mukaan viettämään päivää kanssamme. Huoltajat saavat esittää ideoita ja toiveita, joita muokataan ryhmän toimintaan sopiviksi.  Vanhemmat osallistuvat yhteisiin juhliin ja halutessaan retkille.  Havukassa toimii aktiivinen vanhempaintoimikunta, joka järjestää erilaisia tapahtumia ja tempauksia. | |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)  Elokuussa aloitetaan ryhmäytyminen, johon panostetaan kuten laaja-alaisen osaamisen kohdassa on mainittu. Talon sisältä siirtyneiden lasten siirtokeskustelut on pidetty hyvissä ajoin, uusien lasten aloituskeskustelut huolehdittu niinikään.  Kiusaamiseen puututaan välittömästi ja vahvistetaan jokaisen lapsen vahvuuksia ja ryhmässä toimimisen taitoja. Panostamme jokaisessa lapsessa olevan hyvän esiintuomiseen. Ylläpidämme iloista ja turvallista ilmapiiriä, jossa on mahdollista olla oma itsensä muita kunnioittaen.  Luonto on sukupuolineutraali toimintaympäristö. Kaverisuhteita ja leikkejä ohjaavat samat kiinnostuksenkohteet, koska siellä ei ole ”tyttöjen tai poikien” leikkejä. Metsäryhmässä sukupuolten tasa-arvo toteutuu täydellisesti. | |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**  Ryhmässämme puhutaan suomea ja viroa. Ryhmämme aikuiset osoittavat kiinnostusta eri kieliin ja kulttuureihin esittelemällä niitä toiminnassa. Lapset tuovat ulkomaan lomamatkoilta oppimiaan vieraskielisiä sanoja opittavaksemme. Olemme huomioineet ryhmässämme puhutun vieraan kielen runojen, laulujen ja kotoa tuotujen kirjojen muodossa. Pohdimme lasten kanssa eri kielten ja suomenkielen murteiden eroja. Teemme yhteistyötä S2-opettajan kanssa. | |
| **Perusopetukseen valmistavan opetuksen järjestelyt esiopetuksessa** | |
| **Yleistä, tehostettua ja erityistä tukea saavien lasten esiopetuksen järjestelyt**  Toiminta suunnitellaan yksilöllisesti tuen tarpeen mukaan  **.**  Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.   * yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin. * moniammatilliseen arviointikeskusteluun osallistuvat päiväkodin johtaja, lastentarhanopettaja, kiertävä erityislastentarhanopettaja sekä tarvittaessa suomi toisena kielenä –opettaja, neuvolan terveydenhoitaja tai muu asiantuntija | |
| **Moniammatillinen arviontikeskustelu** (keskusteluun osallistuvat päiväkodin johtaja, lastentarhanopettaja,  kiertävä erityislastentarhanopettaja, tarvittaessa suomi toisena kielenä -opettaja, neuvolan   terveydenhoitaja tai muu asiantuntija)  Päiväkodin johtaja, kiertävä erityislastentarhanopettaja ryhmän lto | Keskustelun  päivämäärä  9.10.2018 |
| **Esiopetuksen ja perusopetuksen välinen yhteistyö** (yhteistoimintasuunnitelma)  Yhteistyökokous 12.9.2018, jossa sovittiin tulevista yhteistyömuodoista. 11.12.2018 Joululaulajaiset Pakilan ala-asteella, kummiluokat jaettiin.  Seuraava kokous 25.4.2019 Pakilan ala-asteella. | Suunnitelman  päivämäärä  12.9.2018 |
| **Muut yhteistyötahot**  Neuvola, S2-opettaja, Pakilan seurakunta, alueen muut päiväkodit | |
|  | |